text: [{"text_idx": "#000001", "text": "Sing ada anak bani ngalawan pipis.\nWire\u0301h pipise\u0301 ae\u0301ngan teke\u0301n le\u0301ak ane\u0301 paling ae\u0301ng. Ia bisa nyuti rupa dadi\npertiwi. Bisa dadi ye\u0301h. Bisa masih dadi api. Aluh nyuti dadi angin. Apa buin\ndadi langit, buin aluhan. Paling aluh ne\u0301pukin pipis masalin rupa dadi pertiwi.\nSing ada bani ngorang sing. Pasti dadi!"}, {"text_idx": "#000002", "text": "Ke\u0301to ae\u0301ng kasaktian pipise\u0301, sing\nada jurus panempur ajian pipis. Panah pasupati mirib bisa kalah. Sing perlu\ncara Arjuna misi matapa di gunung Indrakila. Ane\u0301 perluang apang maan waranugraha\najian pipis, tuah seleg. Diapin dueg, tusing lakar mupuh apa ye\u0301n tusing seleg.\nKaduegane\u0301 puntul diepan anak seleg, jemet."}, {"text_idx": "#000003", "text": "Pipis mulan sakti. Ia ngidang\nanggon meli ane\u0301 tusing ada ngadep. Angkihan, masih ngidang belina teke\u0301n pipise\u0301.\nTegarang, alihin buin, apa mirib ane\u0301 dadi baana meli aji pipis? Tegarang masih\nalihin, apa ane\u0301 tusing dadi baana nukar aji pipis? Alihin di tutur-tutur kunone\u0301,\nmasih nuturang pipis. Uli di prasasti paling kuno ane\u0301 pesuanga teke\u0301n raja nye\u0301n\nkade\u0301n, kanti jani disubane\u0301 pipise\u0301 marupa angin, masih patuh ke\u0301to doge\u0301n satuan"}, {"text_idx": "#000005", "text": "Eda ja bebantenan gede\u0301 ke\u0301to. Di\nkuange\u0301ne\u0301 ane cenik, masih apang misi pipis bolong. Orahanga pipis bolonge\u0301 ento praragan\nwindu ane\u0301 patuh-patuh bunder. Ke\u0301wala ye\u0301n patuhang windune\u0301 ajaka pipis bolong,\nsing bedik anake\u0301 ngue\u0301l. Orahanga, ye\u0301n iraga nuluh jalan kalepasan, iraga tusing\ndadi buin tegul artha brana. Apa buin pipis, bisa nyantulin pajalane\u0301 lakar\nmoksa, kone\u0301. Sake\u0301wala, ye\u0301n tusing ada pipis, konde\u0301n disne\u0301 lakar amor suba"}]